An American in Paris (títol en anglés, en aragonés Un americán en París, estrenata en Aragón con o títol en castellán de Un americano en París) ye una cinta estausunidense de l'anyo 1951 de cine musical dirichita por Vincente Minnelli seguntes un guión de Alan Jay Lerner con banda sonora orichinal de George Gershwin (musica) y Ira Gershwin (letras). Producita y distribuita por Metro-Goldwyn-Mayer, en o suyo reparto incluye a destacatos actors como Leslie Caron, Oscar Levant, Georges Guétary y Nina Foch. A cinta recibió quantos premios y ha esdevenito una d'as mas conoixitas cintas en o suyo chenero cinematografico.